દિલ્હીના મુખ્યપ્રધાન અરવિંદ કેજરીવાલે સોમવારે ઉપરાજ્યપાલ (એલજી) અનિલ બૈજલ વિરુધ્ધ મોરચો ખોલી દીધો છે. એલજી સાથે મુલાકાતમાં પોતાની ત્રણ માંગણીઓ પુરી નહી થવાના કારણે કેબિનેટ સહયોગી મનીષ સિસોદીયા, ગોપાલ રાય અને સત્યેન્દ્ર જૈન સાથે રાજ નિવાસના વેઇટિંગ રૂમમાં ધરણા પર બેસી ગયા છે. કેજરીવાલે જણાવ્યું છે કે જ્યાં સુધી તેની માંગણીઓ પુરી નહીં કરવામાં આવે ત્યાં સુધી તે ધરણાં પર બેસી રહેશે.